Die Idas Valley Nature Reserve lê regs van die pad wat na Rustenberg lei. Ek woon reeds 22 jaar in hierdie omgewing, en ken hierdie gebied soos my hand. Eertyds was dit ’n munisipale plantasie, met denne en bloekombome regdeur die gebied geplant.
Ek vind dit tragies dat Stellenbosch, een van die mooiste dorpe op aarde, ’n perfekte binnedorp het, wat omring is deur ekologiese wanorde. Mens kry die gevoel dat solank die historiese strate netjies gevee is, dat die goedgaan met die dorp. Nee, dit werk nie só nie: mens kan nie ’n volhoubare ekonomie op ’n bankrot omgewing vestig nie.
My versoek, opnuut, is dat Stellenbosch Munisipaliteit nou die geleentheid gegun is om ’n korrekte begin te maak aan die ekologiese herstel van hierdie kosbare natuurlike gebied. Nou is die tyd om die ganse reserwe in oënskou te neem, ’n korttermyn bestuursplan saam te stel, en dit doelgerig te implementeer.
Ek sal hierdie saak weereens opneem met die Munisipaliteit opneem, want, gaan kyk bietjie na hul webwerf:
Hierdie reg is verskans in ons grondwet, dié van toegang tot ’n gesonde omgewing. Wat goed genoeg is vir Die Braak, is goed genoeg vir Idas Valley.
Kom ons benut hierdie ongeluk ten volle, en maak ’n begin aan die herstel van ons onvervangbare omgewing. As ons dit saam, en reg doen, kan ek waarborg die strome water van weleer, weer helder gaan vloei.